Redikulas
Redikulas (lot. Rediculus) – dievas romėnų mitologijoje. Redikulo šventykla stovėjusi netoliese Kapenos vartų. Pasakojama, kad tokį vardą šis dievas gavęs dėl to, kad Hanibalui priartėjus prie miesto vartų, privertęs šį pasukti (redire) atgal į pietus. Apijaus kelyje, prie antrojo mylias žyminčio akmens nuo miesto, būta vietos, pavadintos Campus Rediculi. Teigiama, kad Redikulas galėjo būti vienas iš Romos miesto larų; apie tai sprendžiama iš to, kad Varono teksto fragmente šis dievas sakosi esąs Tutanus, t. y., dievas, užtikrinantis saugumą.